Komisia pre posudzovanie projektov  na rozvoj vzdelávania, športu, kultúry, sociálnej oblasti a životného prostredia – Grantová komisia

Zápisnica zo zasadnutia Grantovej komisie, dňa  9.4.2019

prítomní:  
členovia komisie: 
Ing. Monika Ďurajková, PaedDr. Mária Barancová, Mgr. Boris Čechvala, Nikolaj Gečevský,           Ing. Marcela Kulifajová, Mgr. ET Mgr. Marek Machata, Ing. Martin Patoprstý, Silvia Pilková,         Ing. arch. Lucia Štasselová, 

Ospravedlnený: Mgr. Michal Vicáň
Dvaja členovia odišli skôr

zapisovateľka/tajomníčka:
Beata Tomášová 

Program:
1.         Otvorenie
2.	Vystúpenie miestneho kontrolóra MČ Bratislava-Ružinov Ing. Günthera Furina
3.	Dotačná politika
4.	Rozdelenie žiadostí o grant pre rok 2019
5.	Návrh VZN - Referát nájomných bytov
6.	Návrh VZN – Referát sociálnych služieb
7.         Záver
 
K  bodu 1:  
Otvorenie___________________________________________________________________
Rokovanie komisie viedla predsedníčka Grantovej komisie (ďalej len GK) Ing. Ďurajková, na úvod privítala členov komisie a následne si členovia GK odsúhlasili program rokovania s doplnením dvoch bodov.

K  bodu 2:  
Vystúpenie miestneho kontrolóra MČ Bratislava-Ružinov Ing. Günthera Furina
Predsedníčka GK dala slovo pánovi kontrolórovi MČ Bratislava-Ružinov, ktorý informatívne oboznámil GK s najčastejšími chybami z hľadiska kontroly grantového programu, ktoré sa v minulosti vyskytovali a  ktorým sa je potrebné do budúcna vyhnúť. Dal nové nápady a podnety z hľadiska kontroly, ktoré by mala GK zohľadniť pri plánovaných zmenách súčasného VZN.

K bodu 3:
Dotačná politika
GK opätovne diskutovala o vyhlásení dotačnej výzvy, ale vzhľadom na usmernenie právneho oddelenia sa GK uzniesla nerobiť nič nad rámec VZN. GK sa bavila aj o potrebe zakomponovať potrebné zmeny do VZN a o nevyhnutnosti pobaviť sa o celkovej filozofii poskytovaní dotácií a grantov.

UZNESENIE: GK navrhuje nevyhlasovať dotačnú výzvu a neschvaľovať žiadosti o dotáciu pokiaľ nebudú jasne a pevne dané kritéria na poskytovanie dotácie vo VZN.

Hlasovanie:            za:  9
                           proti:  0
                     zdržal sa:  0

UZNESENIE: Predsedníčka GK pripraví návrh pre zmeny VZN a predstaví ho na ďalšej komisii 14.5.

Hlasovanie:            za:  9
                           proti:  0
                     zdržal sa:  0

K  bodu 4:  
Rozdelenie žiadostí o grant pre rok 2019
Členovia GK môžu rozdeliť finančné prostriedky vo výške 224 100,00 eur. 
Na miestny úrad bolo doručených 81 žiadostí o grant.
Spracovaných miestnym úradom – tajomníčkou komisie bolo 57 žiadostí, ktoré spĺňali kritériá na hodnotenie a boli posunuté do hodnotiaceho procesu, 16 žiadostí je vyradených z procesu hodnotenia z dôvodu nekompletnosti žiadosti (chýbajúce prílohy, formálne náležitosti žiadosti podľa VZN), 7 žiadostí bude posudzovaných na ďalšom zasadnutí komisie vzhľadom na potrebu usmernenia a vyjadrenia sa Stavebného úradu a Životného prostredia MÚ a 1 žiadosť kvôli jej spornosti bude posudzovaná tiež na ďalšej GK. GK berie na vedomie zoznam vyradených žiadostí, ktorý spracovala tajomníčka. GK berie na vedomie predložené žiadosti, ktoré spĺňajú kritéria a bude ich posudzovať.

Členovia komisie vytvorili skupiny hodnotiteľov Štasselová – Patoprstý, Ďurajková- Kulifajová, Čechvala- Gečevský, Pilková – Vicáň, Machata – Barancová. Po odsúhlasení rozdelenia, GK podľa poradia v tabuľke prerozdelila na hodnotenie spracované projekty jednotlivým členom GK. Každý člen komisie má k dispozícii hodnotiaci hárok, ktorý je interným metodickým materiálom komisie. Bol zabezpečený elektronický prístup ku všetkým grantom. Tento prístup umožní členom komisie preštudovať všetky žiadosti o grant. Členovia komisie boli predsedníčkou GK upozornení, že môžu dávať aj návrh na úpravu rozpočtu jednotlivých žiadostí. GK si odsúhlasila, že na ďalšej komisii pridelený grant odprezentuje spravodajca z dvojice hodnotiteľov, obidvaja hodnotitelia navrhnú známku na základe bodového hodnotenia a následne sa body za oboch spriemerujú.  Ďalší postup schvaľovania sa dohodne na nasledujúcej GK.

K bodu 5:
Návrh VZN –Všeobecne záväzného nariadenia mestskej časti Bratislava - Ružinov
č,,,/2019 zo dňa ........2019, ktorým sa mení a dopĺňa Všeobecne záväzné nariadenie mestskej
časti Bratislava-Ružinov č. 13/2016 o poskytovaní nenávratných finančných príspevkov
obyvateľom mestskej časti Bratislava-Ružinov v čase hmotnej núdze, náhlej núdze, na
zabezpečenie spoločného stravovania dôchodcov a iných nenávratných finančných príspevkov Všeobecne záväzného nariadenia mestskej časti Bratislava – Ružinov

GK tento materiál prerokovala,  berie ho na vedomie, odporúča ho predložiť a schváliť na rokovaní Miestneho zastupiteľstva mestskej časti Bratislava-Ružinov.

Hlasovanie:            za:  7
                           proti:  0
                     zdržal sa:  0

K bodu 6:
Návrh VZN – č.8/2011 o nájme bytov zo dňa 13.12.2011, ktorým sa určujú zásady prideľovania bytov vo vlastníctve Mestskej časti Bratislava - Ružinov v bytovom dome na Vietnamskej 41, v Bratislave a ktorým sa určuje doba nájmu v bytoch vo vlastníctve mesta Bratislavy zverených do správy mestskej časti a v obecných bytoch, ktoré sa nachádzajú v dome zverenom do správy mestskej časti v znení noviel č.15/2012, č.22/2012 a č.23/2012.
Poslanec Boris Čechvala, ako predseda bytovej komisie, v krátkosti informoval GK s dôvodmi navrhovaných zmien vo VZN. GK tento materiál prerokovala, berie ho na vedomie, odporúča ho predložiť a schváliť na rokovaní Miestneho zastupiteľstva mestskej časti Bratislava-Ružinov.

Hlasovanie:            za:  7
                           proti:  0
                     zdržal sa:  0

k bodu 7:
Záver
Predsedníčka GK poďakovala všetkým za účasť a ukončila zasadnutie GK.
Najbližšie pracovné stretnutie GK je naplánované na 16.4.2019 o 14:00 h.

V Bratislave dňa   12.04.2019

Zapísala: Beata Tomášová, v.r.
Overila: Ing. Monika Ďurajková, v.r.

PaedDr. Mária Barancová, v.r.
Mgr. Boris Čechva, v.r.
Nikolaj Gečevský, v.r.
Ing. Marcela Kulifajová, v.r.
Mgr. et Mgr. Marek Machata, v.r.
Ing. Martin Patoprstý, v.r.
Silvia Pilková, v.r.
Ing. arch. Lucia Štasselová, v.r.